[{"text_idx": "#000003", "text": "Eelviimaste ma\u0308ngiv treener Tallinna Rahvaliiga finaalivastase kohta: va\u0308ga hirmus sats!"}, {"text_idx": "#000005", "text": "Optibet Tallinna Rahvaliigas tagas laupa\u0308eval u\u0308lipo\u0303nevas ma\u0308ngus finaalipa\u0308a\u0308su Eelviimaste meeskond, kes poolfinaalis sai 66:65 jagu Wildix/Esecomist. Korvpall24.ee portaal ra\u0308a\u0308kis pa\u0308rast pingelist mats\u030ci meeskonna ma\u0308ngiva treeneri Oskar Taimlaga."}, {"text_idx": "#000006", "text": "Meeskonna nimest inspireerituna ku\u0308sisime esmalt, mis la\u0308ks valesti, et ta\u0308navusel hooajal ollakse juba finaalis mitte aga eelviimased. Taimla: \u201cValesti la\u0308ks see, et meil on va\u0308ga head kutid vo\u0303istkonnas ja mo\u0303nus meeskonnavaim. On see valesti vo\u0303i ha\u0308sti, aga to\u0303esti mo\u0303nusa pundi oleme saanud. Oleme mitu aastat ma\u0308nginud ja erinevaid kohti saanud, aga ta\u0308navu on to\u0303epoolest mo\u0303nus.\u201d"}, {"text_idx": "#000007", "text": "\u201cEdu vo\u0303ti on see, et me kuulame u\u0308ksteist. Ma olen ma\u0308ngiva treenerina u\u0308ks kehvemaid ma\u0308ngijaid, aga ko\u0303ik ikka kuulavad. Oleme u\u0308he asja eest va\u0308ljas,\u201d lisas po\u0303hiturniiril 8 vo\u0303idu ja 3 kaotusega kolmanda koha saanud tiimi juht."}, {"text_idx": "#000008", "text": "Sama vo\u0303itude-kaotuste suhtega Eelviimaseid omavahelise ma\u0308ngu vo\u0303itmise to\u0303ttu tabelis edestanud Wildix/Esecomi vastu vo\u0303eti poolfinaalis magus, aga va\u0308ga napp revans\u030c: \u201cVo\u0303it on vo\u0303it, aga halle karvu on selle ma\u0308ngu pa\u0308rast va\u0308ga palju. U\u0308tlen ausalt, et veidi liiga u\u0308lbelt tulime ma\u0308ngule. Juba ra\u0308a\u0308kisime finaalist ja mo\u0303tlesime, kuidas me Sixten Tomingase (Audentese liider \u2013 toim.) kinni saame. Loll on o\u0308elda, et alahindasime, sest po\u0303hihooajal ju ka kaotasime neil. Aga oli tunne, et vo\u0303iks kindlam vo\u0303it tulla. Ta\u0308nase ma\u0308ngu po\u0303hjal me isegi ei va\u0308a\u0308rinud seda vo\u0303itu, aga o\u0303nneks tuli a\u0308ra.\u201d"}, {"text_idx": "#000009", "text": "\u201cMeil o\u0303nnestus lo\u0303pus see, et me ei hakanud kaotusseisus asja meeleheitlikult pa\u0308a\u0308stma. Vo\u0303tsime rahulikult ja ma\u0308ngisime oma ma\u0308ngu edasi. Kuigi meil ei tulnud asjad va\u0308lja, siis ja\u0308ime kindlaks enda asjadele ning ei la\u0308inud u\u0308ksteise peale na\u0308rvi. Aga ma\u0308nguliselt valesti la\u0308ks nii palju asju, et ei jo\u0303ua neid ko\u0303iki siin u\u0308les lugeda,\u201d analu\u0308u\u0308sis Taimla juhtunut."}, {"text_idx": "#000010", "text": "Rahvaliiga finaalis la\u0308hevad Eelviimased vastamisi II divisjoni peamise favoriidi Audentesega, kes po\u0303hiturniiril langes lo\u0303puks ku\u0308ll u\u0308he tehnilise kaotuse to\u0303ttu alles viiendaks. Taimla so\u0303nul on ja\u0308rgmise vastase na\u0308ol tegemist va\u0308ga hirmsa satsiga."}, {"text_idx": "#000012", "text": "Kas kulla eest minnakse vo\u0303itlema vo\u0303i finaali pa\u0308a\u0308suga on Eelviimased juba enda eesma\u0308rgid ta\u0308itnud? Taimla: \u201cFinaalikoht on meile muidugi o\u0303nnestumine, aga kui juba seal oleme, siis ho\u0303be oleks kindlasti pettumus.\u201d"}, {"text_idx": "#000013", "text": "Optibet Tallinna rahvaliiga finaalpa\u0308ev toimub 27. aprillil So\u0303le spordihoones. II divisjoni finaal algab kell 15.00."}, {"text_idx": "#000014", "text": "Finaalpa\u0308eval peetakse mitmeid auhinnama\u0308nge ka publikule. Kogu ajakava na\u0308eb SIIT."}, {"text_idx": "#000017", "text": "Vo\u0303rkpall24.eeBeach44 karikasarja tihe aastalo\u0303pp to\u0303i kolm eriturniiri: No\u0303lvak vo\u0303idutses pere keskel jo\u0303ulufiestal, Piik triumfeeris so\u0303uma\u0308ngus"}, {"text_idx": "#000018", "text": "Beach44 karikasarja tihe aastalo\u0303pp to\u0303i kolm eriturniiri: No\u0303lvak vo\u0303idutses pere keskel jo\u0303ulufiestal, Piik triumfeeris so\u0303uma\u0308ngus"}, {"text_idx": "#000021", "text": "Tennisnet.eeAnett Kontaveit sai terviseprobleemidest jagu ja vo\u0303itis raske ma\u0308ngu"}, {"text_idx": "#000022", "text": "Anett Kontaveit sai terviseprobleemidest jagu ja vo\u0303itis raske ma\u0308ngu"}]